V Bratislave dňa 11.02.2020

Vec

**Odpoveď na žiadosť o vysvetlenie dokumentov k verejnému obstarávaniu**

Verejnému obstarávateľovi Ministerstvo zahraničných vecí a európskych záležitostí Slovenskej republiky (ďalej len „verejný obstarávateľ“) vo verejnom obstarávaní na predmet zákazky „Podpora prevádzky a služby rozvoja informačného systému Elektronických služieb MZVEZ SR“ ktoré bolo vyhlásené v Úradnom vestníku EÚ dňa 08.02.2021 pod číslom 2021/S 026-064471 a  vo Vestníku verejného obstarávania č. 42/2021 dňa 09.02.2021 pod značkou 11959-MUS, bol dňa 10.02.2020 od jedného z hospodárskych subjektov doručený prostredníctvom systému JOSEPHINE dokument označený ako „Žiadosť o vysvetlenie týkajúce sa súťažných podkladov .“

Predmetom tohto dokumentu je nasledovná **otázka č. 1:** „žiadame verejného obstarávateľa o vysvetlenie nevyhnutnosti požadovanej najvyššej úrovne certifikátov "Red Hat Certified Engineer" a "ITIL Practitioner", ktoré sú stanovené v požiadavkách na odborníka.“

**Odpoveď verejného obstarávateľa na** **otázku č. 1**:

Vo vzťahu k certifikátu - "ITIL Practitioner":

Verejný obstarávateľ nepožaduje najvyššiu verziu ITIL Expert, resp. Master, požaduje strednú verziu úrovne certifikátu ITIL Practitioner v3 certifikácie alebo ekvivalent vo verzii ITIL v4, ktorého kľúčovým zameraním je kontinuálne zlepšovanie služieb ako aj na nastavenie, meranie a sledovanie ukazovateľov služieb s dôrazom na praktickú aplikáciu ITSM (Information Technology Service Management-Manažment služieb IT). Vzhľadom na rozhodujúci význam informačného systému Elektronických služieb MZVEZ SR pre poskytovanie základných elektronických služieb slovenským občanom v zahraničí je kľúčové, aby úroveň certifikátu zodpovedala aplikačným skúsenostiam medzinárodného štandardu a v súlade s ním, aby bola sledovaná metrika poskytovaných služieb ITSM.

Vo vzťahu k certifikátu - "Red Hat Certified Engineer":

Verejný obstarávateľ požaduje uvedený certifikát vzhľadom na komplexnú architektúru prevádzkovaného informačného systému, ktorá obsahuje v značnej miere uvedenú technológiu so zameraním na klient server architektúru, sieťovú bezpečnosť, monitoring, optimalizáciu konfigurácií, a ktoré základná úroveň certifikácie Red Hat Certified System Administration nepokrýva. Požadovaná úroveň certifikácie vyžaduje znalosti na úrovni senior administrátora, čo je pre účel bezpečnej, plynulej a spoľahlivej prevádzky, ako aj architektúry softvérového diela Elektronické služby MZVEZ SR kľučové.

S pozdravom

Mgr. Ing. Adriana GAJDOŠOVÁ, v.r.

riaditeľka odboru